Vi bodde i leiligheten til Miriam i fem uker (to voksne + en snart 3 år gammel gutt). Kort vei til jobb og alt mulig annet, med mulighet for mye gøy å finne på i helgene for store og små.
Innsjekk gikk veldig fint. Personalet på bunnpris var hyggelige og veiledet i hvordan det skulle gjøres. Leiligheten var enkel å finne, spesielt siden vi i forkant fikk bilder av dørene og god beskrivelse.
Leiligheten er liten, men det var vi forberedt på. Den er som beskrevet i annonsen. Men med smarte løsninger, godt med skap plass, behagelig sofa og seng, god plass på kjøkkenbenken til å lage mat. Funka fint for oss.
Sluket i dusjen var tett (sånt som lett kan skje i disse sentrumsbygårdene), og Miriams medvert var raskt på plass med avløpsrens for å fikse det for oss. I tillegg fikk vi låne et ekstra sett med nøkler av Miriam da vi fikk litt problemer med logistikken rundt barnehage, skole og jobb. Har bare positive ting å si om Miriam og Torben :)
Vi har hatt et veldig fint opphold.